എലിസബത്ത് ഒഫിലി

എലിസബത്ത് ഒഡിലിലി ഒഫിലി (ജനനം: 1956) ഒരു നൈജീരിയൻ-അമേരിക്കൻ ഭിഷഗ്വരയും കാർഡിയോളജി ഗവേഷകയുമാണ്. അസോസിയേഷൻ ഓഫ് ബ്ലാക്ക് കാർഡിയോളജിസ്റ്റ്സ് എന്ന സംഘടനയുടെ  പ്രസിഡന്റായി തെരഞ്ഞെടുക്കപ്പെട്ട ആദ്യ വനിതയായിരുന്നു അവർ.

 ആദ്യകാല ജീവിതവും വിദ്യാഭ്യാസവും 
നൈജീരിയയിൽ ജനിച്ചു വളർന്ന ഒഫിലി, വൈദ്യശാസ്ത്ര പഠനത്തിനായി അഹ്മദു ബെല്ലോ യൂണിവേഴ്സിറ്റിയിൽ ചേർന്നു. 1982-ൽ അമേരിക്കൻ ഐക്യനാടുകളിലേയ്ക്ക്  താമസം മാറുകയും 1983-ൽ ജോൺസ് ഹോപ്കിൻസ് യൂണിവേഴ്സിറ്റിയിൽ നിന്ന് പൊതുജനാരോഗ്യത്തിൽ ബിരുദാനന്തര ബിരുദം കരസ്ഥമാക്കുകയും ചെയ്തു. ഒക്ലഹോമയിലെ തുൾസയിലാണ് അവൾ ബിരുദാനന്തര വിദ്യാഭ്യാസം പൂർത്തിയാക്കിയത്.

 കരിയറും ഗവേഷണവും 
തുൾസയിലെ ഓറൽ റോബർട്ട്‌സ് യൂണിവേഴ്‌സിറ്റിയിൽ ഗവേഷണത്തിലൂടെ തന്റെ കരിയർ ആരംഭിച്ച ഒഫിലി, സെന്റ് ലൂയിസിലെ വാഷിംഗ്ടൺ യൂണിവേഴ്‌സിറ്റിയിൽ പ്രൊഫസറായിരിക്കെ ഹൃദ്രോഗ ഗവേഷണം തുടർന്നു. 1994-ൽ മോർഹൗസ് സ്കൂൾ ഓഫ് മെഡിസിനിൽ അസോസിയേറ്റ് പ്രൊഫസറായി നിയമിതയായ അവർക്ക് 1999-ൽ ഫുൾ പ്രൊഫസറായി സ്ഥാനക്കയറ്റം ലഭിച്ചു.

 അവലംബം 

വർഗ്ഗം:1956-ൽ ജനിച്ചവർ